Anne-Sophie Pic

Anne-Sophie Pic (født 12. juli 1969) er en fransk kjøkkensjef som har ledet kjøkkenet på La Maison Pic i den franske byen, Valence i mer enn 15 år. I 2007 fikk hennes restaurant 
tre Michelin-stjerner. Hun stammer fra en gastronomisk familie. Det var hennes oldemor, Sophie Pic, som startet restauranten. Hennes bestefar fortsatte driften, han oppnådde 3 stjerner i  Michelin-guiden. Restauranten ble deretter drevet av hennes far som også oppnådde tre Michelin-stjerner. Da Anne-Sophie Pic overtok driften 23 år gammel gjorde hun drastiske endringer i matkunsten. Hennes motto var at «maten måtte vise mer følelser». I 2007 fikk hun lønn for strevet da også hennes ledelse av restauranten førte til tre Michelin-stjerner. Hennes spesialitet er fisk, men under Bocuse d’Or Europa i Stavanger 2008 var hun dommer i kategorien kjøtt.

I 2011 mottok hun prisen for årets beste kvinnelige kjøkkensjef, Veuve Clicquot World’s Best Female Chef award av det britiske magasinet Restaurant. Det var første år prisen ble delt ut.

Hun ble uteksaminert fra ISG Paris.

Referanser

Kilder 
 aftenposten.no Mannfolkene-dominerer

Eksterne lenker 
 
 
 

Franske kokker
Personer fra Valence